# Likumprojekts

**Grozījumi Jūras kodeksā**

# 

# Izdarīt Jūras kodeksā (Latvijas Republikas Saeimas un Ministru Kabineta Ziņotājs, 2003, 14. nr.; 2006, 2. nr.; 2007, 9. nr.; 2008, 13. nr.; Latvijas Vēstnesis, 2010, 174. nr.; 2011, 204.nr.; 2013, 13., 193. nr.; 2014, 108. nr.; 2016, 197. nr.; 2017, 75.nr., 231.nr.) šādus grozījumus:

1. 8. pantā:

aizstāt otrās daļas 1. punkta “a” apakšpunktā vārdus “mazāk par” ar vārdu “līdz”;

aizstāt otrās daļas 1. punkta “d” apakšpunktā vārdus “un zvejas laivas” ar vārdiem “kā arī zvejas laivas”;

izteikt sesto daļu šādā redakcijā:

“(6) Šā panta otrās daļas 1. punkta “a” apakšpunktā minētos kuģus reģistrē, ja reģistrācijas brīdī tie nav vecāki par 23 gadiem. Kuģus, kuri reģistrācijas brīdī ir vecāki par 23 gadiem, bet nav vecāki par 30 gadiem, reģistrē, ja:

1) pēdējo piecu gadu laikā kuģis nav bijis aizturēts saprašanās memoranda par ostas valsts kontroli, kas parakstīts Parīzē 1982. gada 26. janvārī, tā jaunākajā redakcijā (turpmāk - Parīzes Saprašanās memorands) dalībvalstīs ostas valsts kontroles ietvaros;

2) pēdējo piecu gadu laikā kuģim nav fiksēti vairāk par septiņiem aizrādījumiem jebkurā inspekcijā Parīzes Saprašanās memoranda dalībvalstīs ostas valsts kontroles ietvaros;

3) pēdējos divos gados kuģim ir veikta vismaz viena inspekcija Parīzes Saprašanās memoranda dalībvalstīs ostas valsts kontroles ietvaros.”

papildināt pantu ar septīto daļu šādā redakcijā:

“(7) Šā panta sestajā daļā minētie kuģu reģistrācijas nosacījumi neattiecas uz kuģiem, kuri tiek izmantoti tikai Latvijas ūdeņos un neveic starptautiskus reisus, pasažieru kuģiem, kuri tiek izmantoti reisos starp Baltijas jūras ostām, un kuģiem, kuri paredzēti valsts dienestu funkciju veikšanai.”.

1. 8.1 pantā:

izteikt trešās daļas pirmo teikumu šādā redakcijā:

“Tādu peldošo konstrukciju reģistrācija, kuras ir inženiertehniski konstruētas noteiktu, specifisku, uz ūdens veicamu darbu izpildei, bet nav šā panta otrajā daļā minētās konstrukcijas, nav obligāta.”;

papildināt pantu ar ceturto daļu šādā redakcijā:

“(4) Tādas peldošās konstrukcijas, kas sākotnēji vai galvenokārt paredzētas sadzīves, atpūtas vai izklaides apstākļu nodrošināšanai uz ūdens, nav uzskatāmas par šā panta trešajā daļā minētajām peldošām konstrukcijām.”.

1. 12.pantā:

papildināt trešo daļu ar 4.punktu šādā redakcijā:

“4) likvidēta juridiskā persona, kas ir Kuģu reģistrā reģistrēta kuģa īpašnieks, un sešu mēnešu laikā no Latvijas Republikas Uzņēmumu reģistra (turpmāk – Uzņēmumu reģistrs) lēmuma par juridiskās personas izslēgšanu no komercreģistra spēkā stāšanās brīža nav iesniegti šā kodeksa 16. panta otrajā daļā noteiktie dokumenti īpašuma tiesību maiņas reģistrācijai. Šajā punktā noteiktajos gadījumos nav piemērojami šā kodeksa 23. panta pirmās daļas nosacījumi.”

papildināt 3. 1 daļu pēc pirmā teikuma ar teikumu šādā redakcijā:

“Ja vienam īpašniekam ir reģistrētas īpašuma tiesības uz vairākiem kuģiem, kuģi var izslēgt no Kuģu reģistra tikai tad, ja par visiem tā īpašumā reģistrētajiem kuģiem ir veikta samaksa par kalendāra gada un iepriekšējo kalendāra gadu ietvaros aprēķinātu Latvijas kuģa uzraudzību un par citiem Latvijas Jūras administrācijas sniegtajiem pakalpojumiem.”

1. 69. pantā:

aizstāt pirmās daļas 1. punktā vārdus “divi miljoni” ar skaitli un vārdu “3,02 miljoni”;

aizstāt pirmās daļas 2. punkta “a”, “b” un “c” apakšpunktā skaitli “800” ar skaitli “1208”, skaitli “600” ar skaitli “906” un skaitli “400” ar skaitli “604”;

aizstāt otrās daļas 1. punktā vārdu “viens” ar skaitli “1,51”;

aizstāt otrās daļas 2. punkta “a”, “b” un “c” apakšpunktā skaitli “400” ar skaitli “604”, skaitli “300” ar skaitli “453” un skaitli “200” ar skaitli “302”.

1. Aizstāt 95. pantā skaitli “59,7” ar skaitli “89,77.”.
2. Izteikt 270. panta trešo daļu šādā redakcijā:

“(3) Ja Latvijas Jūras administrācija uzskata, ka vraka aizvākšana uzsākama nekavējoties, tā organizē vraka norobežošanu un aizvākšanu uz vraka īpašnieka rēķina, izpildot kuģošanas drošības prasības un ievērojot Latvijas valsts intereses.”.

1. 272. pantā:

papildināt otro daļu ar 5. punktu šādā redakcijā:

“5) zvejnieks – šā kodeksa izpratnē ir jebkura persona, kas saskaņā ar šā kodeksa 322.1 pantā paredzētajiem noteikumiem ir nodarbināta vai iesaistīta darbā, vai strādā uz zvejas kuģa, kas nodarbojas ar komerciālo zveju, jebkādā amatā, izņemot personas, kas sniedz loču pakalpojumus, vai krasta personālu, kas strādā uz zvejas kuģa, tam atrodoties piestātnē.”;

papildināt pantu ar trešo daļu šādā redakcijā:

“(3) Šā kodeksa 272.panta otrās daļas 5.punktā minētajiem zvejniekiem nepiemēro šā kodeksa XXX1 nodaļu.”

1. Papildināt 284.panta otro daļu ar teikumu šādā redakcijā:

“Nakts laiks šī panta izpratnē ir laikposms, kas sākas pulksten 22.00 un beidzas pulksten 7.00.”

1. Papildināt 286.pantu ar piekto daļu šādā redakcijā:

“(5) Jūrniekam darba līgumā vai darba koplīgumā var noteikt konsolidēto darba samaksu (darba samaksu, kas ietver pamata darba samaksu, piemaksas un jebkuru cita veida atlīdzību saistībā ar darbu). Tādā gadījumā jūrnieka darba līgumā skaidri norāda:

1) paredzamo darba stundu skaitu, par kurām pienākas konsolidētā darba samaksa;

2) piemaksas un cita veida atlīdzību, ko jūrnieks saņem papildus konsolidētajai darba samaksai un kādos gadījumos, ja tādas ir paredzētas;

4) jūrniekam, kas strādā uz MLC konvencijas kuģa, konsolidētās darba samaksas noteikšanai piemēro arī MLC konvencijas B2.2. norādījumā noteikto.”

1. Papildināt kodeksu ar 288.1 pantu šādā redakcijā:

“**288.1 pants. Darba tiesisko attiecību turpināšanās pirātisma vai pret kuģi vērstas bruņotas laupīšanas gadījumā**

(1) Ja jūrnieks, kas veic darbu uz MLC konvencijas kuģa, pirātisma vai pret kuģi vērstas bruņotas laupīšanas rezultātā ir nonācis gūstā, tad jūrnieka darba līgums neizbeidzas un paliek spēkā, kamēr jūrnieks ir gūstā uz kuģa vai ārpus kuģa, neskatoties uz to, ka darba līguma termiņš ir beidzies vai jebkura no pusēm ir paziņojusi par darba līguma pārtraukšanu vai izbeigšanu.

(2) Kuģa īpašnieks turpina maksāt darba samaksu un visus maksājumus, kas jūrniekam pienākas saskaņā ar darba līgumu, darba koplīgumu un darba tiesiskajām attiecībām piemērojamiem normatīvajiem aktiem, visu periodu, kamēr jūrnieks ir gūstā un līdz brīdim, kad jūrnieks ir atbrīvots no gūsta un repatriēts saskaņā ar šā kodeksa XXX2 nodaļas nosacījumiem vai līdz normatīvajos aktos noteiktajā kārtībā konstatētam miršanas datumam, ja, esot gūstā, iestājas jūrnieka nāve.

(3) Šā panta izpratnē jēdziens “pirātisms” atbilst Apvienoto Nāciju Organizācijas 1982. gada Jūras tiesību konvencijā noteiktajam jēdzienam “pirātisms”.

(4) Šā panta izpratnē pret kuģi vērsta bruņota laupīšana ir jebkurš prettiesisks vardarbības akts vai aizturēšana vai laupīšana, vai ar minēto saistīti draudi, izņemot pirātismu, kas veikts savtīgā nolūkā un vērsts pret kuģi vai personām vai īpašumu uz šāda kuģa, valsts iekšējos ūdeņos, arhipelāga ūdeņos vai teritoriālajā jūrā, vai jebkura darbība, ierosinot vai ar nodomu veicinot iepriekš minētās darbības.”.

1. Izteikt 290.pantu šādā redakcijā:

“**290.pants. Piemaksa**

(1) Piemaksa par darbu virs normālā dienas darba laika un svētku dienās tiek izmaksāta Darba likumā noteiktajā apmērā, ja darba koplīgumā vai darba līgumā nav noteikta lielāka piemaksa.

(2) Darba likuma nosacījumi par piemaksu par nakts darbu uz jūrniekiem nav attiecināmi, ja darba koplīgumā vai darba līgumā nav noteikts citādi.”.

1. 291.pantā:

izteikt trešo daļu šādā redakcijā:

“(3) Lai nodrošinātu nepārtrauktu kuģa ekspluatāciju diennakts režīmā, jūrnieku darba organizācija uz kuģa notiek saskaņā ar darba un atpūtas laika uzskaiti, neuzskaitot atsevišķi darbu nakts laikā uz kuģa.

izslēgt devītajā daļā vārdu “trešajā”.

1. Papildināt kodeksu ar XXX3 nodaļu šādā redakcijā:

“**XXX3 nodaļa**

**Zvejnieku darbs un labklājība**

**322.1 Nodaļas piemērošana**

Ja nav noteikts citādi, šo nodaļu piemēro:

1) visiem zvejniekiem, kas jebkādā statusā nodarbināti vai iesaistīti, vai strādā uz zvejas kuģa, kas nodarbojas ar komerciālo zveju;

2) vispārējas darba aizsardzības nodrošināšanas nolūkā – uz visiem pārējiem zvejniekiem, kas atrodas uz viena kuģa ar šā panta 1. apakšpunktā minētajiem zvejniekiem.

**322.2 Zvejnieku darba tiesisko attiecību regulējums**

Ministru kabinets izdod noteikumus par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem darbam uz zvejas kuģa.”.

1. Papildināt Pārejas noteikumus ar 21. un 22.punktu šādā redakcijā:

“21. Ministru kabinets līdz 2019. gada 15. novembrim izdod šā kodeksa 322.2 pantāminētos noteikumus.

22. Šā kodeksa 288.1 pants stājas spēkā vienlaikus ar MLC konvencijas 2018. gada grozījumu spēkā stāšanos.”

1. Papildināt Informatīvo atsauci uz Eiropas Savienības direktīvām ar 7. un 8. punktu šādā redakcijā:

“7) Padomes 2016. gada 19. decembra Direktīvas 2017/159/ES, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (Europêche);

8) Padomes 2018. gada 23. janvāra Direktīvas 2018/131/ES, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) nolīgumu grozīt Direktīvu 2009/13/EK saskaņā ar 2006. gada Konvencijas par darbu jūrniecībā 2014. gada grozījumiem, ko Starptautiskā Darba konference apstiprināja 2014. gada 11. jūnijā.”.

Iesniedzējs:

Satiksmes ministrs T.Linkaits

Vīza:

valsts sekretāra p.i. Dž.Innusa